Приложение №5


ИНФОРМАЦИЯ ЗА ПРЕДПРИЯТИЕТО
Съгласно чл.42, т.1 от ППЗПП

[bookmark: _GoBack]„АУДИОВИДЕО ОРФЕЙ“ ЕАД, ЕИК 130419375 е еднолично акционерно дружество със 100% държавно участие. Едноличен собственик на капитала на дружеството е министъра на културата. (Министерство на културата БУЛСТАТ 000695160).
   	Дружеството е със седалище в гр. София и с адрес на управление: гр.София, 1113, район Изгрев, бул. Самоков №60. Записаният капитал на дружеството е в размер на 113 144 хил. лева. Дружеството няма дъщерни предприятия и клонове.
	Предметът на дейност на „Аудиовидео Орфей“ЕАД е: проектиране , производство, търговия и разпространение на всички видове аудиовизуални продукти, извършване на всички видове кино, видео услугии други вторични дейности, по заявка на български и чуждестранни клиенти, внос, износ на филмови и видеоматериали, кино и видеофилми, технологично кино и видео оборудване, художествено-пространствено оформление на галерии, панаири, културни, търговски и други обекти създаване на аудиовизуален архив, издателска, образователна, маркетингова, инженерингова, импресарска, продуцентска, рекламна дейност и други.
	 Дружеството попада в обхвата на чл.19, ал.2 от Закона за счетоводството и не подлежи на проверка и заверка от независим финансов одит. 
	Към настоящия момент дружеството е в недобро финансово състояние. Дружеството има стари непогасени задължения, възлизащи над 364 408 лв. Липсата на собствен финансов ресурс  не дава възможност за инвестиции в съвременна техника, необходима за развитието на дружеството. Това налага да се търсят други пазарни възможности за осигуряване на приходи и стабилизиране състоянието на „Аудиовидео Орфей“ЕАД.  Дружеството притежава значителни като площ недвижими имоти, част от които са с неуреден статут. Планирани са приблизителни приходи от услуги в размер на 20 000.00 лв. месечно и от наем на имоти в размер на 18 000.00 лв. Планирани са разходи за заплати и осигуровки. Към настоящия момент са планирани консумативни разходи и амортизация на материалните активи на дружеството в размер на 10 000 лв. месечно. 
Краткосрочни цели и намерения 
В областта на филмопроизводствената и продуценска дейност дружеството планира привличане на колектив от талантливи млади автори, сценаристи, драматурзи и режисьори. С техни творчески проекти и успешен мениджмънт от наша страна да участваме в конкурси за финансиране производството на телевизионни сериали и единични игрални и документални филми.   Предимство е, че дружеството притежава студиа, снимачна и монтажна техника, с която може да се покрива разликата от 20%  между бюджета на конкретен аудиовизуален продукт и размера на получаваното държавно финансово подпомагане. 
Дългосрочни цели на дружеството 
Дружеството очаква съдебните спорове относно притежаваните от него имоти да бъдат нормативно уредени по начин отговарящ на интересите на страните в спора, като това ще доведе до увеличение на приходната част в бюджета на дружеството. Дружеството ще бъде в стабилно финансово състояние и успешно ще може да следва и да развива досегашната си практика – участие в различни национални и регионални обществено-културни мероприятия, като подпомага прояви на културни институти, СБФД, списание „Кино“, фестивали, конкурси, тематични издания.


 
 
